|  |  |  |  |  |
| --- | --- | --- | --- | --- |
| Številka: | 43001-323/2021-03 |  | oznaka naročila: | A-163/21 S  |
| Datum: | 07.09.2021 |  | MFERAC: | 2431-21-401236/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve pri investicijah na državnih cestah, na G + R cestah Direkcije RS za infrastrukturo / 2021 - 3** |

**JN005534/2021-B01 - A-163/21; datum objave: 12.08.2021**

**Datum prejema: 31.08.2021   13:18**

**Vprašanje:**

Spoštovani.

1. Vprašanje
Vzorec pogodbe, 12. člen
Predlagamo, da se določitev roka izročitve finančnega zavarovanja dopolni z besedilom: »Izvajalec se obvezuje, da bo naročnik v roku 10 delovnih dni od prejema sklenjene pogodbe izročil bianco menico za dobro izvedbo pogodbenih obveznosti«

2. Vprašanje
Vzorec pogodbe, 12. člen
Menimo, da so navedene določbe v 2, 3 in 4. odstavku 12. člena vzorca pogodbe nesprejemljive, saj sta znesek ter rok veljavnosti zavarovanja bistveni sestavini, ki sta v primeru bianco menice določeni s pooblastilom za unovčitev menice in jih ni mogoče spreminjati z aneksom, temveč je potrebno izdati novo pooblastilo z navedbo ustrezne višine in roka veljavnosti menice.
Prosimo, da se navedeni odstavki črtajo iz vzorca pogodbe.

Hvala in lep pozdrav.

**Odgovor:**

Ad 1)

Naročnik določil 12. člena ne bo spreminjal, saj naveden rok popolnoma zadošča za predložitev bianco menice za dobro izvedbo pogodbenih obveznosti.

Ad 2)

Kot je naročnik že večkrat pojasnil v predhodnih postopkih za istovrstne storitve zakon ne predpisuje v katerem dokumentu mora biti vsebovano pooblastilo za unovčitev menice. Pooblastilo je torej lahko v ločenem dokumentu ali kot del pogodbe. Veljavnost finančnega zavarovanja pa je v naročnikovih dokumentih vedno pogoj za veljavnost aneksa. V kolikor torej izvajalec ne bo želel izraziti volje podaljšati veljavnosti menice, ne bo sklenil aneksa. Naročnik zahteve ne bo spreminjal.